system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Filaret Barbu?
assistant
Filaret Barbu () a fost un compozitor român de operetă.

Date biografice 
Filaret Barbu a fost fiul lui Iosif Hazi Barbu, cârnățar de meserie, și al Emei Barbu, născută Dragoș. A cunoscut de timpuriu sunetele muzicale ale tarafurilor de lăutari, care cântau de dimineață și până târziu în noapte în birtul bunicului său.

A urmat cursurile secundare la Lugoj și Caransebeș. A absolvit Conservatorul din Viena, unde a studiat vioara și contrapunctul cu maeștrii vienezi, între 1922-1926, la Neues Wiener Konservatorium. 

Întors în România, a devenit profesor de muzică la Liceul „Coriolan Brediceanu” din Lugoj și dirijor al corului "Ion Vidu", la a cărui înființare, în 1922, a fost unul dintre inițiatori. .

În, 1931, după decesul profesorului Ion Vidu, i-a urmat acestuia la conducerea corului Reuniunii române de muzică și cântări, care a primit numele lui Ion Vidu. 

Lucrarea sa de debut a fost vodevilul Privighetoarea albă (1924), după care au urmat o serie întreagă de lucrări, între care și Armonii bănățene, Nocturnă, Roză albă, etc. 

A scris și un studiu monografic dedicat lui Traian Grozăvescu și o culegere de coruri intitulată Portativ bănățean.

A fost tatăl balerinului Gelu Barbu.
 
A decedat în 1984 la Timișoara.

Lucrări muzicale 
 Privighetoarea albă (vodevil în 2 acte), 1924
 Lugojana nouă (prelucrări corale), 1928
 Armonii bănățene (operetă în 3 acte) 1935
 Florentina (opereta in 2 părți), 1940
 Omul (oratoriu), 1942
 Balada lui Bălcescu (operă), 1948
 Ana Lugojana (operetă în 3 acte), 1950
 Plutașul de pe Bistrița (operetă în 3 acte), 1955
 Sună buciumul (cantată), 1958
 Ăl mai mare om din lume (balet într-un act), 1959
 O nuntă în Tara Oașului (muzică de film), 1960
 Târgul de fete (operetă în trei acte), 1964

Note

Legături externe 
 Despre Filaret Barbu (pdf) 
 Activitate Politica (pdf)

Nașteri în 1903
Decese în 1984
Compozitori români de operetă
Lugojeni